Diari Oficial de la Generalitat Valenciana


Sumari del DOGV 6675, del 21-12-2011 (2011/12998)

Notificació de la sentència dictada en el judici ordinari número 1305/2008.
---------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12035


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici ordinari número 1305/2008. [2011/12498]  
Procediment ordinari 001305/2008-V  
Demandant: Entidad de Conservación de La Malla de Altea Hills.  
Procurador: Luis Cabanes Marhuenda.  
Demandat: Vladimir Strelbitskiy, Maxin Strelbitskiy i Nadezda Strelbitskaya.  
Procurador: -  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies del procurador Luis Cabanes Marhuenda, en nom i representació d'Entidad de Conservación de La Malla de Altea Hills contra Vladimir Strelbitskiy, Maxin Strelbitskiy i Nadezda Strelbitskaya, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 324/2011  
Benidorm, 27 d'octubre de 2011  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1305/2008-V, en què han sigut part demandant l'Entidad de Conservación del Polígono La Malla de Altea Hills, que compareix representada pel procurador el senyor Cabanes Marhuenda i assistida pel lletrat el senyor De Lorenzo Segrelles; i com a part demandada, Vladimir Strelbitskiy, Maxin Strelbitskiy i Nadezda Strelbitskaya Nadezda, declarats en situació de rebel·lia processal per no haver comparegut de forma legal, malgrat haver estat citats degudament; en nom del rei, es dicta aquesta resolució, fonamentada en els següents:  
Dispositiva  
Primer. Estime de forma íntegra la demanda interposada per l'Entidad de Conservación del Polígono La Malla de Altea Hills, que compareix representada pel procurador el senyor Cabanes Marhuenda, i condemne els codemandats Vladimir Strelbitskiy, Maxin Strelbitskiy i Strelbitskaya Nadezda, conjuntament i solidàriament, a pagar a l'actora la quantitat reclamada de tretze mil tres-cents cinquanta-huit euros i cinquanta-huit cèntims (13.358,58 €), més els interessos legals des de la interpel·lació judicial, que s'incrementaran en dos punts des de la data d'aquesta resolució (art. 576 de la LEC), i fins a fer-ne el pagament complet.  
Segon. Les costes s'imposen als codemandats, conjuntament i solidàriament.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància 1 de Benidorm i partit».  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de la data. En done fe.  
I perquè valga de notificació als demandats rebels, Vladimir Strelbitskiy, Maxin Strelbitskiy i Strelbitskaya Nadezda, expedisc aquest edicte.  
  
Benidorm, 2 de novembre de 2011.- El secretari judicial: Tomás Mora Zaragoza.